Plaid Cydraddoldeb Menywod

Mae Plaid Cydraddoldeb Menywod (en: Women's Equality Party) yn blaid wleidyddol ffeministaidd a sefydlwyd yn y Deyrnas Unedig yn 2015. Sefydlwyd y blaid gan Catherine Mayer a Sandi Toksvig yng Ngŵyl Merched y Byd. Sophie Walker oedd yr arweinydd yn 2015. Cyhoeddwyd amcanion y blaid yn Conway Hall, Llundain ar 20 Hydref 2015. Ym mis Ionawr 2020, cymerodd Mandu Reid drosodd fel arweinydd y blaid.

Mae prif amcanion y blaid yn cynnwys:

 Cynrychiolaeth gyfartal mewn gwleidyddiaeth a busnes;
 Cynrychiolaeth gyfartal mewn addysg;
 Cyflog cyfartal;
 Trin merched yn gyfartal gan ac yn y cyfryngau;
 Hawliau rhianta cyfartal;
 Diwedd ar drais yn erbyn menywod.
 Cydraddoldeb mewn gofal iechyd ac ymchwil feddygol

Safodd y blaid etholiad am y tro yn Gyntaf yn 2016 gydag ymgeisydd ar gyfer Maer Llundain ac ymgeiswyr ar gyfer Cynulliad Llundain, Senedd yr Alban a Chynulliad Cymru. Safodd saith ymgeisydd yn Etholiad Cyffredinol y DU 2017, tri ymgeisydd yn Etholiad Cyffredinol 2019 a phedwar yn etholiad 2024 (dwy ohonynt yn etholaethau Cymreig Caerfyrddin a Chanol a De Sir Benfro.)

Cyfeiriadau

Categori:Pleidiau gwleidyddol yn y Deyrnas Unedig